**משה נריה** **כורסיה** (נולד ב-30 בנובמבר 1991, כ"ה בכסלו ה'תשנ"ב) הוא איש חינוך, זמר-יוצר, מלחין ישראלי, לוחם ואושיית רשת.

ביוגרפיה
--------

כורסיה נולד בכפר פינס. בגיל ארבע עברה משפחתו ליישוב נוף איילון ושם גדל התחנך בתנועת הנוער בני עקיבא. אביו, הרב אשר כורסיה, ייסד ומנהל את אולפנת בני עקיבא אורות מודיעין. אימו, הרבנית יעל, היא יועצת זוגית, מנחת סדנאות למודעות עצמית יהודית ותרפיסטית.

למד בבית הספר היסודי "שלהבת", בישיבה התיכונית בשעלבים שבקריית חינוך שעלבים ובישיבת ההסדר קרני שומרון. בצה"ל שירת בגדוד צבר בחטיבת גבעתי שם היה מפקד טירונים.

בשנת 2017 החל לחנך בישיבה התיכונית בני עקיבא "לפיד" במודיעין. משנת 2021 מתעד כורסיה את שיטת חינוכו וקשריו לתלמידים בחשבון אינסטגרם וטיקטוק דבר שהפך אותו לאושיית רשת.

את דרכו המוזיקלית החל בתור סולן להקת "אתחלתא" שהקים עם חבריו לישיבה, ובשנת 2017 הפיק את אלבומו הראשון "יותר מדי" אצל המפיק והמעבד ראובן חיון. לאחר צאת אלבומו הראשון הוכתר כורסיה כ-"תגלית השנה במוזיקה היהודית" באתר סרוגים.

לקראת צאת אלבומו השני הוציא כורסיה את הסינגלים: "עוד יום שעובר", "לנשום", "הלבד הזה" (בו השתתף הראפר איתי לוקץ'),

בשנת 2021 הוציא את שירו "30 נרות" אותו הלחין המלחין והמעבד אוריין שוקרון, וב-20 בפברואר הוציא את שירו "מישהו יקרא לך אמא" שעיבד והפיק אורי אבני. "מישהו יקרא לך אמא" גרר תגובות חיוביות רבות ברשת, נכנס לסרטונים החמים ביוטיוב, וחצה את ה-7 מיליון השמעות בטיקטוק.

כורסיה הפיק מופע בשם "נולדתי דתי" אותו הוא מעלה בפני בני נוער.

משה כותב במגזין לנוער "מקום בעולם" מדי חודש, בטור בשם "בגובה הלב".

בשנת 2022 הפך כורסיה למשפיען רשת ונכון לשנת 2023 יש לו מעל 500,000 עוקבים ברשתות החברתיות.

במרץ 2023 הוציא את השיר "הגיע זמן להתעורר".

בזמן מלחמת חרבות ברזל, מלבד היותו לוחם, העלה כורסיה כמות רבה של סרטונים מצחיקים לחיזוק המורל ורוח הלחימה בישראל, סרטוניו אלו זכו למיליוני צפיות ותגובות. בדצמבר הוציא שיר מלחמה בשם "לא יהיו פה מלחמות" שהגיע למאות אלפי צפיות תוך מספר ימים. השיר גם הגיע למקום ה-78 במצעד השבועי "היטליסט" של מאקו.

במרץ 2024 הוציא את השיר "עזה בובי" שזכה למאות אלפי צפיות עם צאתו ונכנס למקום 2# ברשימת סרטוני המוזיקה החמים של יוטיוב.

חיים אישיים
-----------

כורסיה רווק ומתגורר במשכנות האומה ירושלים.

דיסקוגרפיה
----------

### אלבום אולפן

* 2018: יותר מדי

קישורים חיצוניים
----------------

* משה כורסיה, ברשת החברתית פייסבוק
* משה כורסיה, ברשת החברתית אינסטגרם
* משה כורסיה, ברשת החברתית טיקטוק
* אביגיל זית, ‏מה הקשר בין מורה לכוכב טיקטוק? הכירו את משה כורסיה, בעיתון מקור ראשון, 18 באפריל 2022
* רבקי גולדפינגר, עניין אישי והפעם עם משה כורסיה, באתר ערוץ 7, 25 באוגוסט 2022
* נתנאל לייפר, משה כורסיה בריאיון: אני עדיין לומד להבין שאני לא פיצול אישיות, באתר כיכר השבת, 28 במרץ 2023
* יפעת הללי אברהם, ‏אני מעדיף שיתרגשו ממני מאשר שיצחקו ממני, באתר ‏מאקו‏, 25 בינואר 2024
* משה נריה כורסיה, דף שער בספרייה הלאומית

הערות שוליים
------------

1. ↑  קול חדש במוזיקה: הכירו את משה נריה כורסיה, באתר "סרוגים", 24 בינואר 2017
2. ↑  אביו של כוכב הרשת הסרוג זכה בפרס יוקרתי: "האולפנה העניקה מקום מיוחד", באתר כיפה, 31 בינואר 2023
3. ↑  לינוי משעלי, ‏סיכום נבחרי שנת תשע"ז במוזיקה, באתר "סרוגים", 18 בספטמבר 2017
4. ↑  משה כורסיה בשיר חדש: 30 נרות, באתר ערוץ 7, 16 בדצמבר 2020
5. ↑  הדס סיון, ‏משה כורסיה המורה מהטיקטוק: "מישהו יקרא לך אמא", באתר "סרוגים", 20 בפברואר 2022
6. ↑  אריאל פייגלין, המורה מהטיקטוק: יש לי חלומות גדולים ולא אנוח עד שאשיג אותם, באתר ערוץ 7, 19 במרץ 2023
7. ↑  ענבל חננאל, "היה היה חמאס. הסוף": כוכבי הרשת של המלחמה, במדור "פנאי פלוס" באתר ynet‏
8. ↑  *משה כורסיה - לא יהיו פה מלחמות - Moshe korsia*, נבדק ב-2023-12-19
9. ↑  היטליסט – מצעד המוזיקה הרשמי של ישראל, באתר מאקו, ‏26 בדצמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414198605171
* VIAF: 34154921224563590974
* WorldCat (עם VIAF): 34154921224563590974

 |